
Asociaţia Ecostuff România, organizatorul acţiunilor anuale „Let’s Do It! Romania” este iniţiatorul proiectului „Largest Plastic Bottle Sculpture”, care se doreşte a fi organizat în parteneriat cu Municipul Timişoara. Acest proiect a fost înscris şi confirmat în Guiness Book în luna ianuarie 2014 şi prevede realizarea unui  pod peste Canalul BEGA utilizând PET-uri, în scopul conştientizării şi responsabilizării cetăţenilor în prevenirea aruncării deşeurilor  pe cursurile râurilor.
De asemenea, Municipiul Timişoara, ca organizator pentru doi ani consecutiv a evenimentelor satelit GREEN WEEK în România, şi-a lansat invitaţia  pentru organizarea şi în acest an a SĂPTĂMÂNII VERZI 2014 – GREEN WEEK. Evenimentul va avea loc în perioada  Mai – Iunie 2014,   acest an  fiind  dedicat  gestionării deşeurilor:  economie circulară / eficienţă în utilizarea resurselor / deşeuri, sub  sloganul:  „Closing the loop”, din care face parte şi proiectul amintit mai sus.
În conformitate cu prevederile art. 36, alin. (7), lit. a), consiliul local hotărăşte asocierea cu persoane juridice române sau străine în vederea finanţării şi realizării în comun a unor acţiuni, lucrări, servicii sau proiecte de interes public local.

Propunem în acest sens:


Emiterea unei hotărâri a Consiliului Local al Municipiului Timişoara prin care să se aprobe încheierea unui protocol de colaborare privind realizarea proiectului „Largest Plastic Bottle Sculpture” încheiat între Municipiul Timişoara în parteneriat cu Asociaţia Ecostuff România, proiect care se va desfăşura în perioada martie-iunie 2014, conform Anexei care va face parte integrantă din hotărâre şi împuternicirea domnului primar Nicolae Robu să semneze protocolul.          

